Οι βελονιστές προτείνουν στα άτομα που δεν έχουν ποτέ ξανά επισκεφτεί έναν πιστοποιημένο βελονιστή, να εφαρμόσουν τις ακόλουθες συμβουλές, ώστε να είναι κατάλληλα προετοιμασμένα πριν από τη συνεδρία τους:   Σωματική και συναισθηματική χαλάρωση: Η ημέρα της συνεδρίας θα πρέπει να είναι όσο γίνεται πιο χαλαρή, ώστε η θεραπεία να είναι πιο αποτελεσματική. Μειώστε τις αγχωτικές δραστηριότητες της μέρας και περιορίστε τις υποχρεώσεις σας.  Φαρμακευτικές αγωγές και συμπληρώματα: Ως τρόπος προφύλαξης από οποιαδήποτε ανεπιθύμητη ενέργεια, ο ασθενής θα πρέπει να έχει μαζί του μια λίστα με τα φάρμακα και τα συμπληρώματα που παίρνει. Ορισμένα φάρμακα και συμπληρώματα, αλληλοεπιδρούν αρνητικά με συγκεκριμένα βότανα.  Φαγητό: Συνιστάται η κατανάλωση τροφής, ενός σχετικά μικρού γεύματος, περίπου δύο ώρες πριν από τη θεραπεία. Μην αποφύγετε εντελώς την τροφή, διότι υπάρχει κίνδυνος ζαλάδας. Υγρά: Συνιστάται η αποφυγή καφέ για τουλάχιστον δύο ώρες πριν από τη θεραπεία. Εξαιτίας της διεγερτικής του ιδιότητας, ο καφές αυξάνει την απόκριση μάχης του σώματος, κάτι που ο βελονισμός προσπαθεί να μειώσει.  Άσκηση: Η άσκηση θεωρείται σημαντική πριν από τη θεραπεία του βελονισμού, διότι αυξάνει τη θερμοκρασία των μυών, τη ροή του αίματος και ενισχύει την απελευθέρωση ενδορφινών, οι οποίες μειώνουν το αίσθημα του πόνου και προωθούν τη χαλάρωση.  Ενδυμασία: Προτείνεται η χρήση άνετων και φαρδιών ρούχων, ώστε ο βελονιστής να έχει πιο εύκολη πρόσβαση στα σημεία βελονισμού.